Rendõrök ellen nyomoznak csalássorozat miatt a BRFK-nál
Minden idõk egyik legnagyobb, a magyar rendõrségen elkövetett visszaélés-sorozatban nyomoz a Központi Nyomozó Fõügyészség az ORFK feljelentése nyomán.
Minden idõk egyik legnagyobb, a magyar rendõrségen elkövetett visszaélés-sorozatban nyomoz a Központi Nyomozó Fõügyészség az ORFK feljelentése nyomán - írta keddi számában pontosan meg nem nevezett forrásból származó értesülését a Népszabadság.
Mint írták, a szövevényes gazdasági bûncselekmény-sorozatra a rendõrség hónapok óta folyó általános átvilágításának keretében derült fény.
Hozzátették: információik szerint az üggyel szoros összefüggésben vonta vissza Pintér Sándor belügyminiszter május 8-án a III. kerületi kapitányság élérõl a BRFK vezetõjének közbiztonsági helyettesévé kinevezett Markó Attila ezredes vezetõi megbízását.
Egyidejûleg Hatala József országos rendõrfõkapitány Jánosik Istvánt, a BRFK közlekedési fõosztályvezetõjét állította fel. A lap szerint azt egyelõre nem tudni, hogy a felmentettek személyükben érintettek-e a visszaélésekben.
A Népszabadság szerint a BRFK belsõ ellenõrei feltárták: a fõkapitányság közlekedési és rendezvény-, illetve szállításbiztosítási ügyekkel foglalkozó osztályain egy jól körülhatárolható kör a rendõrség nevében rendszeresen végzett térítés ellenében nyújtható szolgáltatásokat, például rendezvény, veszélyes vagy túlméretes szállítmány biztosítását, a vizsgálat eddigi adatai szerint számla nélkül. Sok esetben szerzõdést sem kötöttek, vagy ha mégis, utólag papírozták le az ügyletet, s a dokumentációból nem derült ki, hogy történt-e ellenszolgáltatás, vagyis kifizették-e a számlát.
fontosbelfold